Denne hensynsløsheten ble begrunna med Prithvis problemer med å ta byen, og som hevn for tapet av broren. (Senere historikere som skrev på oppdrag fra Shah-familien har også forsøkt å hevde at nese-historien ikke er sann.) Men en bedre forklaring er at erobringen av Kirtipur endelig åpnet for erobring av Katmandu-dalen, og Gorkha-kongen ville skremme sine motstandere til å overgi seg. Under blokaden av dalen hadde han latt henge alle handelsmenn som forsøkte å smugle inn varer. Kong Prithvi var ingen nybegynner når det gjaldt å bruke terror som våpen i krig.